Premierløytnant Munthe-Dahl
Kaptein Munthe-Dahl.
**Erling Munthe-Dahl** (født 25. november 1897 i Kristiania, død 26. februar 1996) var en norsk offiser, også kjent som Jagervingens sjef på Fornebu flyplass under krigen i Norge i 1940.

Familie
-------

Munthe-Dahl var sønn av Jens Munthe-Dahl og Hanna Andersen. Faren var major i Hærens ingeniørvåpen. Erling Munthe-Dahls første bosted var Briskebyveien 2, Kristiania.

Karriere før 9. april 1940
--------------------------

Erling Munthe-Dahl tok eksamen artium i 1915. Han ble uteksaminert fra Krigsskolens øverste avdeling i 1918, og ble så beskikket til premierløytnant i Ingeniørvåpenet. Etter dette var han inspeksjonsoffiser på Krigsskolens ingeniørlinje. Deretter søkte han opptak til Hærens flyveskole, og var elev der fra 1919 til 1920, før han ble fast ansatt i samme avdeling fra 1921. I 1921 startet Munthe-Dahl på Den militære høyskole. Fra 1922-26 var han beordret som sjef for Nord-Norges Flyveavdeling, og han tok samtidig militær høyskoleeksamen i 1923.

Med særinteresse for radiokommunikasjon, ble han uteksaminert fra Marinens radioskoles «radiokursus» i 1924 med sertifikat av 1. klasse. I 1925 fullførte han diplomeksamen ved den franske radiohøyskolen Ecole Supérieure d'Electricité i Paris. Etter dette ble Munthe-Dahl i 1926 førstelærer ved Hærens flyveskole, og samtidig Flyvevesenets signalkonsulent. Disse stillingene hadde han frem til 1930. 1. juli 1932 ble kaptein Munthe-Dahl beordret som første sjef i den nyopprettete Garnisonsvingen, i Flyvebataljonen. Munthe-Dahl hadde også tjenestegjort ved flere franske flyveregimenter.

Den første artikkelen han skrev for Norsk Luftmilitært Tidsskrift (NLMT) ble utgitt i 1926, om emnet elektriske installasjoner i fly. Artikkelen brukte stoff fra det franske tidsskriftet l’Aeroneutique som kilde. Munthe-Dahl overtok redaktøransvaret for NLMT i 1928 og skrev mye av innholdet selv. Hovedemner hadde teknisk og taktisk innhold.

Fra 1937 til 1939 var Munthe-Dahl stabssjef for Hærens flyvåpen, og han ble utnevnt til sjef for Jagervingen på Fornebu den 20. oktober 1939. Medvirkende årsak til utnevnelsen var Munthe-Dahls avhandling «Oslos luftforsvar stilt overfor et moderne luftangrep.» Han fikk Norsk Militært Tidsskrifts sølvmedalje for denne avhandlingen.

Andre verdenskrig
-----------------

### Fornebu 1940

Kaptein Munthe-Dahl var Jagervingens sjef på Fornebu flyplass under Nazi-Tysklands overraskelsesangrep mot Norge mellom 8. og 9. april i 1940. Jagervingens innsats forsinket utviklingen i angrepet på Norge.

### Krigsfangenskap 1942-1945

24. januar 1942 ble Munthe-Dahl satt i arrest på Grini, og satt der som fange 1408 frem til 5. februar 1942. Deretter ble han overført til de tyske leirene Schokken, Grune, Oflag XXI-C og til slutt Luckenwalde, hele tiden med fangenummer 29. Han var krigsfange frem til fredsslutningen i 1945.

Karriere etter andre verdenskrig
--------------------------------

Etter andre verdenskrig fortsatte Munthe-Dahl i Luftforsvaret. I perioden 1. januar 1949 til 1. januar 1952 var Munthe-Dahl overadjutant for kong Haakon VII. Han ble oberst og sjef for Luftforsvarets Tekniske Skolesenter, på Kjevik. Han avsluttet sin karriere i Forsvaret i 1962, som generalmajor og sjef for Luftkommando Vestlandet (LKV), med hovedkvarter på Sola.

Utmerkelser
-----------

For sin innsats under andre verdenskrig, ble Munthe-Dahl tildelt Krigsmedaljen og Deltakermedaljen. Fra Munthe-Dahls kort i Krigsdekorasjonskanselliet er Sverdordenen registrert som "Kungl. Svärdsordenen K.2.kl. 1947." I og med det ikke finnes en kl. 2, er dette sannsynligvis en skrivefeil. Nedenfor er det registrert Kommandør av 1.klasse.

|  |  |  |  |  |
| --- | --- | --- | --- | --- |
| Utmerkelser

|  |  |  |  |
| --- | --- | --- | --- |
| Krigsmedaljen | Deltagermedaljen | Sverdordenen | Norsk Militært Tidsskrifts medalje for besvarelse av prisoppgave |

 |

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Erling Munthe-Dahl, (25.november 1897 - 26.februar 1996).», besøkt 17. august 2021[Hentet fra Wikidata]
2. ↑  Garnisonsmenigheten Kirkebøker (1894–1904). *Ministerialbok nr. 13*. Kristiania. s. 26. CS1-vedlikehold: Datoformat (link)
3. 1 2 3  Guhnfeldt, Cato (1990). *Fornebu 9. April*. Oslo: Wings Forlag A/S. s. 24. ISBN 82-992194-1-8.
4. 1 2 3 4 5  Barth, Bj. Keyser (1930). *Norges militære embedsmenn - 1929*. Hanche.
5. ↑  Luftforsvarets Forsyningskommando (1987). *Kjeller Flyplass - 1912-1987*. Forsyningskommandoen.
6. 1 2 3  Lindgjerdet, Frode (2011). *Norske luftmaktstenkere 1926–1940* (PDF). Trondheim: Tapir Akademisk Forlag. s. 65. ISBN 978-82-519-2756-7. Arkivert fra originalen (PDF) 26. oktober 2017. Besøkt 26. oktober 2017.
7. 1 2 3  *Aftenposten, side 19*: «Erling Munthe Dahl» 29. februar 1996
8. 1 2  «Erling Munthe Dahl - Norsk digitalt fangearkiv 1940-1945 - Fanger.no». *www.fanger.no*. Besøkt 29. april 2021.
9. ↑  «Fil:Teknisk skole, Kjevik, 10-års jubileum - L0059 915Fo30141701170020.jpg». *commons.wikimedia.org*. Besøkt 14. mars 2021.

  


|  |  |
| --- | --- |
| Oppslagsverk/autoritetsdata | Historisk befolkningsregister **·** Geni **·** Fangeregisteret

 |





Portal: Andre verdenskrig